La biblioteca pública del Port de Sagunt acull este divendres una trobada de lectors del llibre 'El dilema de Sofia'
12 de setembre 2022

La biblioteca pública del Port de Sagunt acull este divendres, 16 de setembre, una trobada de lectors del llibre _El dilema de Sofia_, al qual també assistirà el seu escriptor José Manuel González de la Cuesta. L'esdeveniment tindrà lloc a les 19.00 hores i està organitzat pel departament d'Arxiu i Biblioteques de l'Ajuntament de Sagunt.

El llibre tracta d'una història on l'amor, la intriga i la cobdícia s'unixen amb l'aroma singular dels llibres antics. Sofia de Valdivieso és una dona madura, moderna, empoderada, soltera i de gran prestigi professional, la qual cosa fa que porte una vida molt activa amb la qual es troba molt a gust. Hereta del seu pare un llibre: un exemplar únic, manuscrit per Cervantes, de la segona part del Quixot, que la conduix fins a Matías Alonso, un llibreter de llibres antics, jove i atractiu.

El llibre submergix a les i els lectors al Madrid vital i atractiu de principis del segle XXI, i en la qual ciutats com Cuernavaca, Monterrey, Marràqueix, Imlil, Roma o les platges de Castelló de la Plana tenen un paper rellevant en el desenvolupament de la trama.

D'altra banda, José Manuel González de la Cuesta a part d'escriptor també és el director adjunt del Museu d'Art Contemporani ‘Vicent Aguilera i Cerni’ de Vilafamés (MACVAC); president de l'Associació d'Escriptors de la província de Castelló i llicenciat en Geografia i Història per la Universitat Complutense de Madrid amb especialitat en Història Moderna en 1986. A més, va ser finalista en el premi de novel·la Fernando Lara 2010 amb _Larga Tormenta de Otoño_.

![](/media/gmcmqwyj/cartel-16-9-22-biblioteca-sagunto-002.jpg?width=629.0717299578059&height=850)

*   [](http://www.facebook.com/sharer.php?u=https://aytosagunto.es/va/actualitat/la-biblioteca-publica-del-port-de-sagunt-acull-este-divendres-una-trobada-de-lectors-del-llibre-el-dilema-de-sofia/ "Facebook")
*   [](http://twitter.com/share?url=https://aytosagunto.es/va/actualitat/la-biblioteca-publica-del-port-de-sagunt-acull-este-divendres-una-trobada-de-lectors-del-llibre-el-dilema-de-sofia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-biblioteca-publica-del-port-de-sagunt-acull-este-divendres-una-trobada-de-lectors-del-llibre-el-dilema-de-sofia/ "Linked In")
*   [](mailto:?body=https://aytosagunto.es/va/actualitat/la-biblioteca-publica-del-port-de-sagunt-acull-este-divendres-una-trobada-de-lectors-del-llibre-el-dilema-de-sofia/)